Vasili Alekseyev (filoloq, 1881)
Vasili Mixayloviç Alekseyev (rus. Василий Михайлович Алексеев; 2 (14) yanvar 1881 və ya 14 yanvar 1881, Sankt-Peterburq – 12 may 1951[…], Leninqrad) — SSRİ filoloqu, çinşünası. SSRİ EA akademiki (1929; müvəqqəti üzvü 1923). Petroqrad Universitetinin professoru (1918-ci ildən). Çin mədəniyyəti, ədəbiyyatı, folkloru və teatrı haqqında elmi əsərlərin muəllifidir. Klassik Çin ədəbiyyatının bir sıra nümunələrini (Lyao Çjayın "Sehrbaz rahiblər" (1923), "Qəribə əhvalatlar" (1928), "Qeyri-adi adamlar haqqında hekayələr" (1937) əsərləri, "Klassik Çin nəsri" (1958, 2-ci nəşri 1959) və s.) rus dilinə tərcümə etmişdir.